
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra propunerii legislative privind completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, judeţean şi local, trimisă Comisiei juridice, de disciplină şi imunităţi și Comisiei pentru administrație publică și amenajarea teritoriului, cu adresa nr. PL- x 209 din 26 aprilie 2016 şi înregistrată cu nr. 4c-11/618 din 27 aprilie 2016, respectiv cu nr. 4c-6/227/2016.
     În raport cu obiectul şi conţinutul său, propunerea legislativă face parte din categoria legilor organice.
                  PREŞEDINTE,                                     VICEPREŞEDINTE,                                           

           Eugen NICOLICEA                                            Ion CĂLIN

PARLAMENTUL ROMÂNIEI

CAMERA DEPUTAŢILOR
COMISIA JURIDICĂ, DE DISCIPLINĂ                                                            COMISIA PENTRU ADMINISTRAȚIE,


ȘI IMUNITĂȚI                                                                                                       PUBLICĂ ȘI AMENAJAREA TERITORIULUI

Nr.4C-11/618                                                                                                                Nr. 4C-6/227
Bucureşti, 12 octombrie 2017
RAPORT  COMUN
asupra propunerii legislative privind completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, judeţean şi local 
(PLx.209/2016)


 În conformitate cu prevederile art.95 din Regulamentul Camerei Deputaţilor, republicat, prin adresa nr. PLx.209 din 27 aprilie 2016, Comisia juridică, de disciplină şi imunități şi Comisia pentru administrație publică și amenajarea teritoriului au fost sesizate spre dezbatere în fond cu propunerea legislativă privind completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, judeţean şi local.
Potrivit dispoziţiilor art. 75 din Constituţia României, republicată, şi ale art.92 alin.(9), din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Consiliul Legislativ, prin avizul nr. 1257 din 27.11.2015, a avizat favorabil iniţiativa legislativă, cu observații și propuneri.

Comisia pentru drepturile omului, culte și problemele minorităților naționale a avizat favorabil inițiativa legislativă în şedinţa din 10 mai 2016.
Comisia pentru buget, finanţe şi bănci a avizat negativ propunerea legislativă în şedinţa din 6 septembrie 2016.

Senatul, în calitate de primă Cameră sesizată, a respins propunerea legislativă, în şedinţa din 19 aprilie 2016.
Propunerea legislativă are ca obiect - reglementarea operaţiunilor de restituire de către expropriatori a imobilelor către proprietari, ca urmare a modificării sau definitivării proiectului tehnic de execuţie şi, implicit, a renunţării la unele imobile expropriate. Toate formalitățile referitoare la restituirea imobilelor vor fi efectuate de către expropriator în termen de maxim 60 de zile de la data la care au intervenit revizuirea studiului de fezabilitate, modificarea sau definitivarea proiectului de execuție, a detaliilor de execuție.
Membrii Comisiei juridice, de disciplină şi imunităţi şi membrii Comisiei pentru administrație publică și amenajarea teritoriului au examinat propunerea legislativă în şedinţe separate. 



Membrii Comisiei pentru administrație publică și amenajarea teritoriului au dezbătut iniţiativa legislativă în şedinţa din 25 octombrie 2016. Din numărul total de 20 membri ai Comisiei pentru administrație publică și amenajarea teritoriului au participat la dezbateri 16 deputaţi. La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, domnul Cezar Soare - secretar de stat în cadrul Ministerului Dezvoltării Regionale și Administrației Publice și domnul Radu Ștefănescu - președinte al Agenției Naționale de Cadastru și Publicitate Imobiliară.


Membrii Comisiei juridice, de disciplină şi imunităţi au dezbătut propunerea legislativă în şedinţa din 12 octombrie 2017. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii celor două Comisii au hotărât, cu unanimitate de voturi, adoptarea propunerii legislative privind completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, judeţean şi local, cu amendamente admise ce fac parte integrantă din Anexa la prezentul raport. 


În raport cu obiectul şi conţinutul reglementării, propunerea legislativă face parte din categoria legilor organice.
	                                  PREȘEDINTE                                                                                  
                              Eugen NICOLICEA                            
                                    SECRETAR    

                         Costel Neculai DUNAVA

	           VICEPREŞEDINTE
                   Ion CĂLIN
                 SECRETAR

             Angelica FĂDOR

	     Consilier parlamentar,
      Mușat Alexandra
	                                                                     Consilier parlamentar,
                                                                         Roxana Feraru


Anexă
AMENDAMENTE ADMISE

	Nr. crt.
	Text inițiativă legislativă
	Amendamente propuse

 (autorul amendamentului)
	Motivarea amendamentelor propuse

	0
	2
	3
	4

	1. 
	LEGE
privind completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, județean și local


	Nemodificat
	

	2. 
	
Art. I - Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, publicată în Monitorul Oficial al României, Partea I, nr. 853 din 20 decembrie 2010, cu modificările și completările ulterioare, se completează după cum urmează:
	Nemodificat
	

	3. 
	
1.
La articolul 11, dupa alineatul (6) se introduc șase noi alineate, (61) - (66), cu următorul cuprins:

”(61) În situația în care consecința directă a revizuirii studiului de fezabilitate, a modificării sau definitivării proiectului tehnic de execuție, a detaliilor de execuție va fi renunțarea la unele imobile afectate inițial de lucrarea de interes public național, județean sau local, expropriatorul va dispune restituirea acestor imobile către proprietarii care nu au acceptat cuantumul despăgubirilor propuse de expropriator, sumele consemnate pe seama și la dispoziția acestora fiind retrase din conturile de consemnare și virate la bugetul de stat.
          (62) Pentru restituirea imobilelor se va proceda de către expropriator, prin reprezentanții săi, astfel cum sunt prevăzuți la art.2 alin. (2) și (3), la modificarea deciziei de expropriere, în sensul excluderii imobilelor ce urmează a se restitui, fără a mai fi necesară emiterea unei hotărâri de Guvern sau a vreunui alt act normativ.
      (63) Toate formalitățile referitoare la restituirea imobilelor vor fi efectuate de către expropriator în termen de maxim 60 de zile de la data la care a intervenit revizuirea studiului de fezabilitate, modificarea sau definitivarea proiectului de execuție, a detaliilor de execuție.

      (64) 
Pentru nerespectarea dispozițiilor prevăzute la alin. (61) - (63) conducătorul reprezentatului expropriatorului va fi sancționat conform prevederilor art. 30 din prezenta lege.

       (65) Agenția Națională de Cadastru și Publicitate Imobiliară, prin unitățile sale teritoriale, va aviza în termen de maxim 7 zile documentațiile întocmite de expropriator în vederea actualizării culoarului de expropriere și restituirii imobilelor. Nerespectarea termenului atrage sancționarea conducătorului conform prevederilor art. 30 din prezenta lege.
         (66) Cererea expropriatorului referitoare la efectuarea înscrierilor în cartea funciară a modificărilor intervenite va fi soluționată în termen de maxim 3 zile. Nerespectarea termenului atrage sancționarea persoanelor conform prevederilor art. 30 din prezenta lege.”
	
1.
La articolul 11, dupa alineatul (6) se introduc opt noi alineate, (61) - (68), cu următorul cuprins:
Nemodificat

Nemodificat

Nemodificat

Nemodificat

Nemodificat

Nemodificat

      (67) Expropriatorul va întocmi documentațiile cadastrale conform dispozițiilor legale aplicabile pentru toate imobilele care au făcut obiectul exproprierilor traversate de coridorul de expropriere. Decizia de expropriere stă la baza tuturor operațiunilor tehnico-juridice de modificare a imobilelor afectate de coridorul de expropriere.


(68) Scoaterea definitivă și temporară din circuitul agricol a imobilelor se face prin decizia de expropriere.

(Autor: dep. Gheorghe Udriște)


	

	4. 
	
2. La articolul 28, după alineatul (3) se introduc șapte noi alineate, (31) - (37), cu următorul cuprins:

”(31) În situația în care consecința directă a revizuirii studiului de fezabilitate, a modificării sau definitivării proiectului tehnic de execuție, a detaliilor de execuție va fi renunțarea la unele imobile afectate inițial de lucrarea de interes public național, județean sau local și până la data întocmirii acestora nu a fost emisă hotărârea de Guvern pentru transferul imobilelor din administrarea unităților prevăzute la alin.(3), expropriatorul va dispune transferul imobilelor rămase neafectate către acestea.
         (32) Transferul imobilelor către unitățile de la care a fost preluat dreptul de administrare se va face prin înștiințare în termen de maxim 20 de zile. Înștiințarea va produce efecte după împlinirea unui termen de 5 zile de la data comunicării.
         (33) Pentru restituirea imobilelor se va proceda de către expropriator, prin reprezentanții săi, astfel cum sunt prevăzuți la art.2 alin. (2) și (3), la modificarea deciziei de expropriere, în sensul excluderii imobilelor ce urmează a se restitui, fără a mai fi necesară emiterea unei hotărâri de Guvern sau a vreunui alt act normativ.

         (34) Toate formalitățile referitoare la restituirea imobilelor vor fi efectuate de către expropriator în termen de maxim 60 de zile de la data la care a intervenit revizuirea studiului de fezabilitate, modificarea sau definitivarea proiectului de execuție, a detaliilor de execuție.
           (35) Pentru nerespectarea dispozițiilor prevăzute la alin.(31)-(34) conducătorul reprezentatului expropriatorului va fi sancționat conform prevederilor art. 30 din prezenta lege.
          (36) Agenția Națională de Cadastru și Publicitate Imobiliară, prin unitățile sale teritoriale, va aviza în termen de maxim 7 zile documentațiile întocmite de expropriator în vederea actualizării culoarului de expropriere și restituirii imobilelor. Nerespectarea termenului atrage sancționarea conducătorului conform prevederilor art.30 din prezenta lege.


(37)
 Cererea expropriatorului referitoare la efectuarea înscrierilor în cartea funciară a modiflcărilor intervenite va fi soluționata în termen de maxim 3 zile. Nerespectarea termenului atrage sancționarea persoanelor conform prevederilor art. 30 din prezenta lege.”
	
2. La articolul 28, după alineatul (3) se introduc șapte noi alineate, (31) - (37), cu următorul cuprins:

Nemodificat

Nemodificat

Nemodificat

Nemodificat

Nemodificat

         (36) Agenția Națională de Cadastru și Publicitate Imobiliară, prin unitățile sale teritoriale, va aviza în termen de maximum 10 zile documentațiile întocmite de expropriator în vederea actualizării culoarului de expropriere și restituirii imobilelor. Nerespectarea termenului atrage sancționarea conducătorului conform prevederilor art.30 din prezenta lege.

(Autor: dep. Gheorghe Udriște)
Nemodificat


	

	5. 
	Art. II - La data intrării în vigoare a prezentei legi se interzic expropriatorilor să procedeze la eliberarea despăgubirilor consemnate pe seama și la dispoziția expropriaților care nu au fost de acord cu cuantumul despăgubirilor propuse și cărora li se restituie imobiele expropriate, indiferent dacă aceștia ulterior își vor exprima acordul cu privire la sumele propuse cu titlu de despăgubire.
	Nemodificat


	

	6. 
	
Art. III - În termen de 30 de zile de la data intrării în vigoare a prezentei legi, prin hotărâre a Guvernului, se vor modifica și completa Normele metodologice de aplicare a Legii nr. 255/2010 pentru completarea Legii nr.255/2010 privind exproprierea pentru cauză de utilitate publică, necesară realizării unor obiective de interes național, județean și local.
	Nemodificat


	

	7. 
	
Art.IV - Legea nr.255/2010 pentru completarea Legii nr.255/2010 privind exproprierea pentru cauză de utilitate publică, necesară realizării unor obiective de in teres național, județean și local, publicată în Monitorul Oficial al României, Partea I, nr.853 din 20 decembrie 2010, cu modificările și completările ulterioare, precum și cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Nemodificat

